Internasionale reg dalk in Zuma-saak oorweeg | Maroela Media
Internasionale reg dalk in Zuma-saak oorweeg
Die Konstitusionele Hof het oudpres. Jacob Zuma en hoofregter Raymond Zondo se onderskeie regspanne versoek om binne die volgende twee weke skriftelike voorleggings te maak oor die internasionale reg en die moontlike gevolge daarvan vir Zuma se tronkstraf.
Zuma het die Konstitusionele Hof in Julie genader en gevra dat dié hof Zuma se vonnis van 15 maande tronkstraf vir minagting van die hof herroep. Zondo, die Helen Suzman-stigting, asook die minister van polisie en minister van justisie en korrektiewe dienste staan die aansoek teen.
Die Konstitusionele Hof het Vrydag in 'n verklaring gesê Zuma se regspan het tot 13 Augustus en Zondo se regspan tot 18 Augustus om 'n voorlegging van nie meer as 20 bladsye nie by die hof in te dien. Hierin moet die regspanne uiteensit of dit nodig is vir die Konstitusionele Hof om die internasionale reg in ag te neem in hul besluit om Zuma se aansoek toe te staan, al dan nie. Indien die applikant en respondente meen dat internasionale reg wel van toepassing is, moet hulle sê watter uitwerking dié reg op Zuma se volgehoue aanhouding het.
Die Zuma-stigting het dié versoek verwelkom.
Die beleërde oudpresident is intussen Vrydag in die hospitaal opgeneem vir mediese waarneming. Dit volg slegs enkele dae voordat hy in die hof in Pietermaritzburg moet verskyn op 16 aanklagte van korrupsie wat verband hou met die omstrede wapenonderhandeling. Die Zuma-stigting het wel Vrydag die versekering gegee dat Zuma steeds Dinsdag persoonlik in die hof in Pietermaritzburg sal verskyn.
Polisie rand glo gesin, hond aan
Topie zumpie jou aftrede val se reg in jou kraal. Geniet dit wat jou toekom!
Die man met sy Stalingrad strategie kry te veel ruimte om in te beweeg. Wie betaal sy regskoste? Hy is 'n krimineel, net soos die hele ANC, en verdien geen verdere aandag meer nie. Wees resoluut en trek 'n streep, ek doen dit by die werk en word verag oor dit. Papbroekery is aan die orde van die dag.